**projektas**

**reg. Nr. T-45**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS KONTROLIERĖS RIMOS JUODOKIENĖS PASKATINIMO**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 27 straipsnio 5 dalimi, 6 dalies 1 punktu, 8 dalies 2 punktu, 31 straipsnio 2 dalies 4 punktu, Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija), 10, 18, 54 punktais, atsižvelgdama į Pasvalio rajono savivaldybės mero 2019 m. sausio 15 d. motyvuotą siūlymą Pasvalio rajono savivaldybės kontrolierės Rimos Juodokienės kasmetinio tarnybinės veiklos vertinimo metu Nr. PVI-3, Pasvalio rajono savivaldybės taryba nusprendžia

paskatinti Pasvalio rajono savivaldybės kontrolierę Rimą Juodokienę, įvertinus 2018 m. tarnybinę veiklą labai gerai, suteikiant jai 3 mokamas poilsio dienas.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-03-01

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS KONTROLIERĖS RIMOS JUODOKIENĖS PASKATINIMO**

**2019-03-01**

Pasvalys

**1. Problemos esmė**

Nuo 2019 m. sausio 1 d. įsigaliojo Lietuvos Respublikos valstybės tarnybos įstatymo Nr. VIII-1316 pakeitimo įstatymas (toliau – Įstatymas), kuriame numatyta kitokia nei iki 2018 m. gruodžio 31 d. galiojusi valstybės tarnautojų tarnybinės veiklos vertinimo tvarka. Savivaldybės kontrolieriaus tarnybinę veiklą vertina Savivaldybės meras (Įstatymo 27 str. 5 d.), užpildydamas motyvuotą siūlymą (Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija) (toliau – Aprašas), 10 p.), kurį pateikia Savivaldybės tarybai (Aprašo 17 p.).

Savivaldybės taryba sprendimą dėl pateiktų siūlymų įgyvendinimo priima artimiausiame posėdyje. Esant atitinkamoms aplinkybėms, sprendimas gali būti priimamas dar kitame posėdyje (Aprašo 54 p.)

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytą teisinį reguliavimą, siūloma paskatinti Pasvalio rajono savivaldybės kontrolierę Rimą Juodokienę, įvertinus 2018 m. tarnybinę veiklą labai gerai, suteikiant jai 3 mokamas poilsio dienas.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė